钦定古今图书集成/理学汇编/文学典/第116卷 > 归昌世
## 钦定古今图书集成/理学汇编/文学典/第116卷 > 归昌世

按《苏州府志》：“昌世，字文休，有光孙。十岁能为诗歌，稍
长有声词苑，与李流芳、王志坚称三才子。屡困诸生，
遂弃举业，发愤为古文词。中年益放意于诗，有《和陶》
诗篇，为松圆山人所赏。书法逼晋唐，更精墨竹，风晴
雨雪，各尽其态。时游酒人，淋漓跌宕，倚弦度曲，韵味
翛然。小筑村舍，奉亲以居，时或科跣行唫，有终焉之”
志。尝自集平生所作诗十卷，又杂文百馀篇，藏于家。
子维登，崇祯癸酉举人，授官长兴教谕。少子庄，字元
公，工诗文，善书法、画竹，豪放不羁，亦有名于时。